Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 7 เม.ย.66
Daily Focus-บล.ฟินันเซีย ไซรัส ประจำวันที่ 7 เม.ย.66
7 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (7 เม.ย.66) คาด SET แกว่งในกรอบ 1,560-1,585 จุด วอลุ่มเบาบางเพราะหลายตลาดปิดเนื่องในวัน Good Friday ตลาดโดยรวมยังขาดปัจจัยใหม่หนุน ความกังวลยังคงอยู่ที่เศรษฐกิจทั่วโลกส่งสัญญาณชะลอตัวชัดเจนขึ้น ล่าสุด IMF คาด GDP โลกในช่วง 5 ปีข้างหน้าโตเพียง 3% เป็นการเติบโตต่ำที่สุดในรอบกว่า 30 ปี เม็ดเงินยังทยอยไหลเข้าหาสินทรัพย์เสี่ยงต่ำและปลอดภัยอย่างพันธบัตรและทองคำอย่างต่อเนื่อง สะท้อนความกังวลต่อทิศทางเศรษฐกิจโลกในครึ่งหลังของปี 66 คืนนี้ติดตามตัวเลขการจ้างงานของสหรัฐเพื่อหาทิศทางอัตราดอกเบี้ยของ FED หลังวานนี้ตัวเลขผู้ขอรับสวัสดิการว่างงานครั้งแรกลดลงน้อยกว่าคาด
ส่วนปัจจัยในประเทศ กลุ่มโรงไฟฟ้าน่าจะมีแรงเก็งกำไรหลัง กกพ. ประกาศผู้ชนะประมูลโรงไฟฟ้าพลังงานหมุนเวียนทั้งหมด 175 โรง 4,852MW โดยมีผู้ประมูลได้ได้แก่ GULF GUNKUL SSP BGRIM RATCH GPSC BCPG EA BCP และโฟกัสหลักยังอยู่ที่การหาเสียงเลือกตั้งที่จะคึกคักในเดือน เม.ย.-พ.ค. ซึ่งจะช่วยกระตุ้นการใช้จ่ายในระยะสั้น กลุ่มโรงพยาบาลเป็น Defensive Play ที่น่าสนใจและมี Catalyst หากสปส.ปรับเพิ่มค่าหัวในเดือนนี้
ด้านกลยุทธ์หากดัชนีมีจังหวะพักตัวลงหาระดับ 1,550 จุดหรือต่ำกว่ายังเป็นจังหวะทยอยสะสมหุ้นพื้นฐาน เรายังคงเน้นหุ้น Domestic/Reopening Play เป็นหลัก ระยะสั้นเน้นเลือกเก็งกำไรหุ้นที่มีปัจจัยบวกเฉพาะตัว
กลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic/Reopening Play
หุ้นเด่นเดือน เม.ย. : AOT, BA, BGRIM, CPN, MAKRO